CELEX: 62006FJ0108
Υπαλληλική υπόθεση
Υπάλληλοι
Προσφυγή ακυρώσεως

:
Η προσφυγή απορρίπτεται. Κάθε διάδικος φέρει τα δικαστικά του έξοδα.
Περίληψη
1.
Υπάλληλοι – Βαθμολογία – Έκθεση εξελίξεως της σταδιοδρομίας – Σύνταξη – Υπάλληλοι ασκούντες καθήκοντα εκπροσωπήσεως του προσωπικού
(Κανονισμός Υπηρεσιακής Καταστάσεως των υπαλλήλων, παράρτημα II, άρθρο 1, εδ. 6)
2.
Υπάλληλοι – Βαθμολογία – Έκθεση εξελίξεως της σταδιοδρομίας – Σύνταξη
1.
Καίτοι, δυνάμει του άρθρου 6, παράγραφος 3, στοιχείο γ΄, των γενικών διατάξεων εκτελέσεως του άρθρου 43 του Κανονισμού Υπηρεσιακής
Καταστάσεως των υπαλλήλων (στο εξής: ΚΥΚ) που θέσπισε η Επιτροπή, οι συντάκτες και οι επικυρωτές των εκθέσεων αξιολογήσεως
οφείλουν να συμβουλεύονται την ομάδα ad hoc και να λαμβάνουν υπόψη τη γνώμη αυτής κατά τη σύνταξη της εκθέσεως εξελίξεως της
σταδιοδρομίας υπαλλήλου ασκούντα δραστηριότητες εκπροσωπήσεως του προσωπικού, δεν δεσμεύονται εξ αυτής. Σε περίπτωση που δεν
συνταχθούν με αυτήν, οφείλουν να εξηγήσουν τους λόγους για τους οποίους διαφοροποιήθηκαν από αυτήν.
Επίσης, από καμία διάταξη του ΚΥΚ ή των γενικών διατάξεων εκτελέσεως δεν προκύπτει ότι η υποχρέωση που υπέχουν ο συντάκτης
και ο επικυρωτής της εκθέσεως αξιολογήσεως να λαμβάνουν υπόψη τη γνώμη της ομάδας ad hoc τους υποχρεώνει να απονείμουν σε
υπάλληλο ειδικά μόρια προστιθέμενα σε εκείνα που αποσκοπούν στην αξιολόγηση των καθηκόντων που εκτελεί στο πλαίσιο της υπηρεσιακής
θέσεώς του.
Παρόμοια υποχρέωση δεν προκύπτει ούτε σιωπηρώς από το άρθρο 1, τελευταίο εδάφιο, του παραρτήματος ΙΙ του ΚΥΚ, κατά το οποίο
οι υπάλληλοι δεν πρέπει να υφίστανται δυσμενή μεταχείριση εξαιτίας της ασκήσεως καθηκόντων εκπροσωπήσεως του προσωπικού
(βλ. σκέψεις 37, 38 και 47)
Παραπομπή:
ΠΕΚ: 25 Οκτωβρίου 2005, T‑43/04, Fardoom και Reinard κατά Επιτροπής, Συλλογή Υπ.Υπ. 2005, σ. I‑A‑329 και II‑1465, σκέψη 87·
17 Μαΐου 2006, T‑95/04, Lavagnoli κατά Επιτροπής, δεν έχει δημοσιευθεί ακόμη στη Συλλογή, σκέψη 84
2.
Οι κανόνες των γενικών διατάξεων εκτελέσεως του άρθρου 43 του ΚΥΚ που θεσπίσθηκαν από την Επιτροπή, σχετικά με την κατανομή
αρμοδιοτήτων για την άσκηση, αντιστοίχως, των καθηκόντων του συντάκτη, του επικυρωτή και του κατ’ έφεση αξιολογητή των εκθέσεων
αξιολογήσεως στο πλαίσιο της διαδικασίας αξιολογήσεως υπαλλήλου, συνιστούν κανόνες της εσωτερικής οργανώσεως εκάστου οργάνου.
Τυχόν απόκλιση από τους κανόνες αυτούς δεν αποκλείεται να επιφέρει ακυρότητα της διοικητικής πράξεως εφόσον η εν λόγω απόκλιση
ενδέχεται να θίξει εγγυήσεις παρεχόμενες στους υπαλλήλους από τον ΚΥΚ ή κανόνες χρηστής διοικήσεως σε ζητήματα διοικήσεως
του προσωπικού.
(βλ. σκέψη 61)
Παραπομπή:
ΔΕΚ: 30 Μαΐου 1973, 46/72, De Greef κατά Επιτροπής, Συλλογή τόμος 1973, σ. 547, σκέψη 18· 49/72, Drescig κατά Επιτροπής, Συλλογή
τόμος 1972-1973, σ. 551, σκέψη 10
ΠΕΚ: 7 Φεβρουαρίου 2007, T‑118/04 και T‑134/04, Caló κατά Επιτροπής, Συλλογή Υπ.Υπ. 2007, σ. Ι-Α-2-0000 και ΙΙ-Α-2-0000, σκέψεις
67 και 68